b'\n_START_ARTICLE_\nKamen Rider Double\n_START_SECTION_\nPromosi\n_START_PARAGRAPH_\nIklan sepanjang bulan Mei, Jun dan Julai 2009 menunjukkan penampilan sulung Kamen Rider Double, yang mula tampil dalam acara Projek Ulang Tahun Ke-10 MASKED RIDER LIVE & SHOW, serta ditampilkan dalam Kamen Rider Decade: All Riders vs. Dai-Shocker._NEWLINE_Hiroshi Tanahashi dari New Japan Pro Wrestling merupakan salah seorang peminat setia Kamen Rider Double, dan pada Jun 2010 dia telah memakai kostum yang direkabentuk berasaskan Kamen Rider Double FangJoker dan memakainya semasa perlawanan di Osaka pada 19 Jun. Rin Asuka turut muncul semasa perlawanan tersebut untuk mempromosikan siri ini.\n_START_SECTION_\nPenerbitan dan pelakon\n_START_PARAGRAPH_\nPenulis utama siri ini ialah Riku Sanjo serta pengarahnya pula ialah Ryuta Tasaki. Lagu tema, "W-B-X ~W-Boiled Extreme~" dinyanyikan oleh Aya Kamiki bersama-sama bekas pemain gitar JUDY AND MARY, TAKUYA sebagai "Aya Kamiki w TAKUYA" (\xe4\xb8\x8a\xe6\x9c\xa8\xe5\xbd\xa9\xe7\x9f\xa2 w TAKUYA Kamiki Aya w TAKUYA). Pereka raksasa ialah Katsuya Terada, yang sebelum ini menjadi pereka watak bagi Blood: The Last Vampire, pereka watak Monster X bagi Godzilla: Final Wars, pereka kostum Cutie Honey untuk filem Cutie Honey, serta penghalusan reka bentuk watak dan mekanik bagi Yatterman._NEWLINE_Pendatang baru Masaki Suda melakonkan watak Philip yang misteri. Pelakon drama Renn Kiriyama, yang membuat penampilan sulungnya sebagai Bunta Marui dalam Musical Prince of Tennis: Absolute King Rikkai feat. Rokkaku ~ First Service, menyertai barisan pelakon sebagai Shotaro Hidari. Hikaru Yamamoto, yang membuat penampilan sulung dalam Watashitachi no Ky\xc5\x8dkasho sebagai Chiharu Nobue, melakonkan watak perempuan utama Akiko Narumi. Pelawak dan pelakon Takeshi Nadagi berlakon sebagai Mikio Jinno dan pelakon veteran Minori Terada, yang dikenali sebagai pelakon utama The Human Bullet, berlakon sebagai Ryubee Sonozaki.\n_START_SECTION_\nJalan cerita\n_START_PARAGRAPH_\nDi bandar raya Futo (\xe9\xa2\xa8\xe9\x83\xbd F\xc5\xabto, "Bandar Raya Di Bawah Bayu") yang penduduknya amat mementingkan kesedaran alam sekitar, terdapat banyak kincir angin manakala penduduknya hidup dalam keadaan harmoni. Namun demikian, Keluarga Sonozaki menjual peranti misteri menyerupai pemacu kilat USB dipanggil Gaia Memory kepada penjenayah serta pihak yang berminat menggunakannya untuk menjadi raksasa yang digelar Dopant, yang kemudiannya bermaharajalela sehinggakan pihak polis tidak berupaya menangani mereka. Lebih teruk lagi, Gaia Memory yang digunakan menghabiskan lebih banyak kuasa daripada sepatutnya, sehingga ke tahap penggunanya boleh mati akibat penggunaan peranti yang membahayakan nyawa itu. Selepas kematian bosnya, detektif Shotaro Hidari yang tampak bergaya (atau sekadar separuh masak) bekerja dengan Philip yang misteri, yang memiliki Gaia Memory sebenar. Menggunakan Gaia Memory mereka sendiri, Shotaro dan Philip menggunakan tali pinggang Double Driver (Pemacu Berkembar) untuk bertukar dan bergabung sebagai Kamen Rider Double untuk memerangi Dopant. Sedang perjuangan mereka turut disertai pegawai penyiasat bernama Ryu Terui, yang bertukar kepada Kamen Rider Accel, misteri kisah silam Philip serta hubungannya dengan Keluarga Sonozaki serta sindiket Museum mereka turut didedahkan pada lewat siri ini.\n_START_SECTION_\nRadio Internet Wind Wave\n_START_PARAGRAPH_\nSebagai sokongan kepada rancangan, pihak TV Asahi, Toei, dan Avex Trax membentuk sebuah stesen radio Internet Wind Wave FM. Hanya satu daripada rancangannya, "Wakana\'s Healing Princess" (\xe5\x9c\x92\xe5\x92\xb2\xe8\x8b\xa5\xe8\x8f\x9c\xe3\x81\xae\xe3\x83\x92\xe3\x83\xbc\xe3\x83\xaa\xe3\x83\xb3\xe3\x82\xb0\xe3\x83\x97\xe3\x83\xaa\xe3\x83\xb3\xe3\x82\xbb\xe3\x82\xb9 Sonozaki Wakana no H\xc4\xabringu Purinsesu), yang turut wujud di dalam jalan cerita Kamen Rider Double. Rancangan lain, rancangan muzik FU-TO Hit on Groove DJ Hurry Kenn serta Head Wind: One-Game Match!! (\xe5\x90\x91\xe3\x81\x84\xe9\xa2\xa8 \xe4\xb8\x80\xe6\x9c\xac\xe5\x8b\x9d\xe8\xb2\xa0!! Mukaikaze Ipponsh\xc5\x8dbu!!) oleh Tsuyoshi dan Ayano, melayan siri televisyen tersebut sebagai fiksyen, serta dengan terang-terangan merujuk lagu yang diputarkan sebagai lagu tema (sebagai sebahagian permintaan melalui surat, DJ Hurry Kenn memutarkan lagu "Climax Jump" oleh AAA DEN-O form, serta merujuknya sebagai lagu tema Kamen Rider Den-O). Kesemua lagu tema Double dimainkan sebagai sebahagian daripada rancangan radio tersebut; ada di antaranya yang mula "diudarakan" sebelum digunakan sebagai sebahagian runut bunyi episod. Pada 7 Mac, satu rancangan radio baru yang menampilan Queen & Elizabeth bertajuk Queen & Elizabeth\'s White Hearts!! (Queen\xe3\x81\xa8Elizabeth\xe3\x81\xae\xe7\x99\xbd\xe6\x8a\x9c\xe3\x81\x8d\xe3\x83\x8f\xe3\x83\xbc\xe3\x83\x88\xe3\x83\x9e\xe3\x83\xbc\xe3\x82\xaf!! Ku\xc4\xabn to Erisabesu no Shironuki H\xc4\x81tom\xc4\x81ku!!) mula "ke udara" tetapi telah dihentikan sebulan kemudian. Untuk dpadankan dengan jalan cerita terkini, siaran Healing Princess telah dihentikan pada 13 Jun 2010.\n_START_SECTION_\nAll Riders vs. Dai-Shocker\n_START_PARAGRAPH_\nKamen Rider Double, lakonan Kiriyama dan Suda, membuat penampilan sulung dalam filem sulung Kamen Rider Decade iaitu Kamen Rider Decade: All Riders vs. Dai-Shocker.\n_START_SECTION_\nMovie Wars 2010\n_START_PARAGRAPH_\nSebagai sebahagian daripada tiga penampilan Kamen Rider \xc3\x97 Kamen Rider Double & Decade: Movie Wars 2010 (\xe4\xbb\xae\xe9\x9d\xa2\xe3\x83\xa9\xe3\x82\xa4\xe3\x83\x80\xe3\x83\xbc\xc3\x97\xe4\xbb\xae\xe9\x9d\xa2\xe3\x83\xa9\xe3\x82\xa4\xe3\x83\x80\xe3\x83\xbc \xef\xbc\xb7\xef\xbc\x88\xe3\x83\x80\xe3\x83\x96\xe3\x83\xab\xef\xbc\x89\xef\xbc\x86\xe3\x83\x87\xe3\x82\xa3\xe3\x82\xb1\xe3\x82\xa4\xe3\x83\x89 MOVIE\xe5\xa4\xa7\xe6\x88\xa62010 Kamen Raid\xc4\x81 \xc3\x97 Kamen Raid\xc4\x81: Daburu ando Dikeido M\xc5\xabb\xc4\xab Taisen 2010), filem Double Kamen Rider Double: Begins Night (\xe5\x8a\x87\xe5\xa0\xb4\xe7\x89\x88\xe3\x80\x80\xe4\xbb\xae\xe9\x9d\xa2\xe3\x83\xa9\xe3\x82\xa4\xe3\x83\x80\xe3\x83\xbc\xef\xbc\xb7\xef\xbc\x88\xe3\x83\x80\xe3\x83\x96\xe3\x83\xab\xef\xbc\x89\xef\xbd\x9e\xe3\x83\x93\xe3\x82\xae\xe3\x83\xb3\xe3\x82\xba\xe3\x83\x8a\xe3\x82\xa4\xe3\x83\x88\xef\xbd\x9e Kamen Raid\xc4\x81 Daburu ~Biginzu Naito~) mula ditayangkan di Jepun pada 12 Disember 2009. Filem tersebut menceritakan asal-usul Kamen Rider Double, menampilkan Koji Kikkawa sebagai Sokichi Narumi.\n_START_SECTION_\nA to Z/The Gaia Memories of Fate\n_START_PARAGRAPH_\nSebagai tambahan kepada filem Movie War 2010, Double turut mempunyai filemnya sendiri berjudul Kamen Rider Double Forever: A to Z/The Gaia Memories of Fate (\xe4\xbb\xae\xe9\x9d\xa2\xe3\x83\xa9\xe3\x82\xa4\xe3\x83\x80\xe3\x83\xbc\xef\xbc\xb7\xef\xbc\x88\xe3\x83\x80\xe3\x83\x96\xe3\x83\xab\xef\xbc\x89 FOREVER AtoZ\xef\xbc\x8f\xe9\x81\x8b\xe5\x91\xbd\xe3\x81\xae\xe3\x82\xac\xe3\x82\xa4\xe3\x82\xa2\xe3\x83\xa1\xe3\x83\xa2\xe3\x83\xaa Kamen Raid\xc4\x81 Daburu F\xc5\x8deb\xc4\x81: \xc4\x92 tu Zetto/Unmei no Gaia Memori). Difilemkan dalam 3-D, ia dijadualkan bakal ditayangkan di Jepun pada 7 Ogos 2010.\n_START_SECTION_\nMovie War Core\n_START_PARAGRAPH_\nSemasa penamat filem Double Forever, satu teaser pendek menampilkan Kamen Rider Double dan Kamen Rider Ooz menyatakan bahawa satu filem crossover yang menampilkan watak kedua-dua siri bakal ditayangkan, sebagai mana Movie War 2010. Ia secara tentatifnya dipanggil Kamen Rider \xc3\x97 Kamen Rider OOO & Double feat. Skull: Movie War Core (\xe4\xbb\xae\xe9\x9d\xa2\xe3\x83\xa9\xe3\x82\xa4\xe3\x83\x80\xe3\x83\xbc\xc3\x97\xe4\xbb\xae\xe9\x9d\xa2\xe3\x83\xa9\xe3\x82\xa4\xe3\x83\x80\xe3\x83\xbc\xef\xbc\xaf\xef\xbc\xaf\xef\xbc\xaf\xef\xbc\x88\xe3\x82\xaa\xe3\x83\xbc\xe3\x82\xba\xef\xbc\x89\xef\xbc\x86\xef\xbc\xb7\xef\xbc\x88\xe3\x83\x80\xe3\x83\x96\xe3\x83\xab\xef\xbc\x89 \xef\xbd\x86\xef\xbd\x85\xef\xbd\x81\xef\xbd\x94\xef\xbc\x8e\xe3\x82\xb9\xe3\x82\xab\xe3\x83\xab MOVIE\xe5\xa4\xa7\xe6\x88\xa6CORE Kamen Raid\xc4\x81 \xc3\x97 Kamen Raid\xc4\x81 \xc5\x8czu ando Daburu feat. Sukaru: M\xc5\xabb\xc4\xab Taisen Koa) serta dirancang untuk ditayangkan pada 18 Disember 2010.\n_START_SECTION_\nPermainan video\n_START_PARAGRAPH_\nSalah satu judul dalam siri permainan Kamen Rider: Climax Heroes berjudul Kamen Rider: Climax Heroes W (\xe4\xbb\xae\xe9\x9d\xa2\xe3\x83\xa9\xe3\x82\xa4\xe3\x83\x80\xe3\x83\xbc \xe3\x82\xaf\xe3\x83\xa9\xe3\x82\xa4\xe3\x83\x9e\xe3\x83\x83\xe3\x82\xaf\xe3\x82\xb9\xe3\x83\x92\xe3\x83\xbc\xe3\x83\xad\xe3\x83\xbc\xe3\x82\xba\xef\xbc\xb7\xef\xbc\x88\xe3\x83\x80\xe3\x83\x96\xe3\x83\xab\xef\xbc\x89 Kamen Raid\xc4\x81 Kuraimakkusu H\xc4\xabr\xc5\x8dzu Daburu) bagi Wii mula dilancarkan pada 3 Disember 2009. Ia menampilkan Kamen Rider Double sebagai watak boleh dimainkan serta turut menampilkan Dopant dan kaijin lain sebagai watak dalam permainan.\n_START_SECTION_\nPertunjukan planetarium\n_START_PARAGRAPH_\nDi beberapa buah planetarium di seluruh Jepun, Toei menganjurkan sebuah pertunjukan berjudul "Kamen Rider: The Fearful Global Warming Plan" (\xe4\xbb\xae\xe9\x9d\xa2\xe3\x83\xa9\xe3\x82\xa4\xe3\x83\x80\xe3\x83\xbc \xe6\x81\x90\xe6\x80\x96\xe3\x81\xae\xe5\x9c\xb0\xe7\x90\x83\xe6\xb8\xa9\xe6\x9a\x96\xe5\x8c\x96\xe8\xa8\x88\xe7\x94\xbb Kamen Raid\xc4\x81 Kyoufu no Chiky\xc5\xab Ondan Keikaku) bertujuan mendidik kanak-kanak tentang bahaya pemanasan global (dengan penceritaan oleh Hirohiko Kakegawa). Kamen Rider Double (lakonan Kiriyama dan Suda), bersama-sama Kamen Rider 1 (lakonan Tetsu Inada), Kamen Rider 2 (lakonan Takahiro Fujimoto), serta sepuluh Kamen Rider Heisei yang lain, menentang Shocker pimpinan presidennya (Hidekatsu Shibata) dan Hiruchameleon Gel-Shocker (lakonan Yasuhiro Takato) yang merancang untuk memusnahkan Bumi melalui pemanasan global. Persembahan bermula di Muzium Sains Fukuoka pada 5 Jun 2010, dan seterusnya di Sanuki Kid\'s Land di Wilayah Kagawa, Time Dome Akashi di Ch\xc5\xab\xc5\x8d, Tokyo, Pusat Manabi Seki, Pusat Sains Perbandaran Kagoshima, Dewan Subaru Tondabayashi, dan Balai Cerap Astronomi Sendai di Aoba-ku, manakala persembahan di tempat-tempat seterusnya akan bermula lewat tahun 2010 di Muzium Sains Kobe di Ch\xc5\xab\xc5\x8d-ku, Kobe, dan Muzium Sains Belia Perbandaran Saitama di Urawa-ku, Saitama.\n_START_SECTION_\nPanduan Gaia Memory\n_START_PARAGRAPH_\nKamen Rider Double DVD: Panduan Gaia Memory (\xe4\xbb\xae\xe9\x9d\xa2\xe3\x83\xa9\xe3\x82\xa4\xe3\x83\x80\xe3\x83\xbc\xef\xbc\xb7\xef\xbc\x88\xe3\x83\x80\xe3\x83\x96\xe3\x83\xab\xef\xbc\x89 DVD \xe3\x82\xac\xe3\x82\xa4\xe3\x82\xa2\xe3\x83\xa1\xe3\x83\xa2\xe3\x83\xaa\xe5\xa4\xa7\xe5\x9b\xb3\xe9\x91\x91 Kamen Raid\xc4\x81 Daburu D\xc4\xab Bui D\xc4\xab Gaia Memori Daizukan) merupakan DVD yang dipakejkan bersama-sama isu Ogos 2010 bagi majalah Televi-kun. DVD tersebut juga didatangkan dengan sebuah buku kecil yang mengandungi maklumat yang diterangkan di dalam DVD tersebut._NEWLINE_Sebaik sahaja selepas insiden kes Donburi Dopant (Hyper Battle DVD), Shotaro merakamkan peristiwa kes tersebut sehinggalah dia mendengar kekecohan di dalam hangar di mana Philip tidak sedarkan diri. Sebaik Philip tersedar, dia hilang kesemua ingatannya mengenai Gaia Memory. Shotaro menggunakan majalah Televi-Kun untuk mengajar semula Philip, bermula dengan Ingatan Roh Philip, dan seterusnya Ingatan Jasad Shotaro, Fang Memory, dan akhir sekali Xtreme Memory. Philip akhirnya berjaya memulihkan ingatannya, dan menyedari bahawa dia tergelincir di atas sebiji telur yang digunakan oleh Shotaro untuk membuat donburi. Shotaro cuba beredar, tetapi kemudian dia pula tergelincir di atas sebiji telur dan terjatuh.\n_START_SECTION_\nParodi\n_START_PARAGRAPH_\nEpisod 295-A anime Keroro berjudul "Keroro, Dua adalah Satu Kerororm" (\xe3\x82\xb1\xe3\x83\xad\xe3\x83\xad \xe4\xba\x8c\xe4\xba\xba\xe3\x81\x8c\xe4\xb8\x80\xe4\xba\xba\xe3\x82\xb1\xe3\x83\xad\xe3\x83\xad\xe3\x80\x9c\xe3\x83\xa0! \xe3\x81\xa7\xe3\x81\x82\xe3\x82\x8a\xe3\x81\xbe\xe3\x81\x99 Keroro Futari ga Hitori Keror\xc5\x8dmu! de Arimasu) menampilkan ahli Platun Keroro menjumpai artifak yang membolehkan mereka bergabung menjadi satu makhluk Keron baharu, setiap satunya dengan kuasa baharu. Tajuk episod tersebut berasaskan cogan kata Kamen Rider Double dan hasil pertukaran menyerupai bentuk pertukaran Kamen Rider Double (setiap watak kelihatan terpisah di bahagian tengah, contohnya Keroro dan Tamama).'